**Az előterjesztést megtárgyalta:**

* Gazdasági és Városstratégiai Bizottság
* Jogi és Társadalmi Kapcsolatok Bizottsága
* Oktatási és Szociális Bizottság

 **A határozati javaslatot törvényességi**

 **szempontból megvizsgáltam:**

 **(: Dr. Károlyi Ákos :)**

 **jegyző**

**ELŐTERJESZTÉS**

**Szombathely Megyei Jogú Város Közgyűlése**

**2017. február 2-i ülésére**

**Javaslat a „TOP-7.1.1-16 Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” megnevezésű pályázati felhívással kapcsolatos döntések meghozatalára**

Szombathely Megyei Jogú Város Közgyűlésének 115/2016. (IV.20.) Kgy. számú határozata, valamint a Gazdasági és Városstratégiai Bizottság 182/2016.(V.30.) GVB. sz. határozata alapján a Savaria Jövőjéért Helyi Közösség 2016. június 3-án benyújtotta regisztrációs kérelmét a Nemzetgazdasági Minisztériumhoz a Terület- és Településfejlesztési Operatív Program (TOP) 7. Közösségi szinten irányított városi helyi fejlesztések (CLLD[[1]](#footnote-1)) megvalósítása érdekében létrejött helyi akciócsoport elfogadására. A Minisztérium a regisztrációt 2016. július 8-án kelt levelében elfogadta, ezzel lehetővé vált a támogatási kérelem benyújtása a TOP-7.1.1-16 „Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” felhívásra.

A támogatási kérelem benyújtásának határideje 2017. február 28., a támogatás megpályázható összege Szombathely esetében maximum 1 500 millió Ft.

A támogatási kérelem legfontosabb tartalmi eleme a Helyi Közösségi Fejlesztési Stratégia. A stratégia által lefedett akcióterület – társadalmi, gazdasági, történeti és település-földrajzi szempontokat is figyelembe véve – megegyezik Szombathely városának területével. A stratégia által vázolt problématerületek, valamint a kulcsprojekt kijelölése széles társadalmi egyeztetés-sorozatot követően megtörtént, a részletes kifejtés a Stratégiában található (1. sz. melléklet).

A helyi pályázatos rendszert működtetve az úgynevezett munkaszervezet gondoskodik a támogatásként kapott összeg lokális felosztásáról, a Savaria Jövőjéért Helyi Közösséggel együttműködve. A munkaszervezeti funkciót a Savaria Városfejlesztési Nonprofit Kft. tölti be.

Az elvárt eredmény elsődlegesen:

* integrált, közösségközpontú, alulról építkező, helyi partnerségen alapuló városfejlesztési programok kialakítása;
* a közösségi kapacitások fejlesztése és az innováció ösztönzése (beleértve a társadalmi innovációt is);
* a közösségi irányítás elősegítése a közösségen belüli részvétel növelésével;
* a tartalmas szabadidő-eltöltés lehetőségeinek megteremtése;
* innovatív, egymással és a környezetükkel együttműködni képes, önmagáért tenni akaró és tenni tudó, kezdeményező közösségek, mindezek által fenntartható települések létrejötte.

A stratégia kulcsprojektként a Huszárlaktanya altiszti épületének felújítását nevezi meg. A kulcsprojekt célja a mintegy 800 m2 hasznos alapterületű, műemléki védettségű altiszti épület felújításával civil inkubátorház létrehozása, melyet a városi civil, nemzeti kisebbségi és kulturális szervezetek használhatnának. A kulcsprojekt tervezett összköltsége bruttó 290 millió Ft.

A támogatási kérelem benyújtását konzorciumi formában teszi majd meg a Savaria Jövőjéért Helyi Közösség. A konzorcium vezetője a Közösség korábbi döntése alapján Szombathely Megyei Jogú Város Önkormányzata, az aláírandó Konzorciumi Együttműködési Megállapodás az előterjesztés 2. sz. mellékletét képezi.

A mellékletek csak elektronikusan kerülnek megküldésre. Elérhetőségük: http://www.szombathely.hu/kozgyules/e-kozgyules/2017/.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. január „ ”**

 **/: Dr. Puskás Tivadar:/**

**Mellékletek:**

1. Helyi Közösségi Fejlesztési Stratégia

2. Konzorciumi Együttműködési Megállapodás

**HATÁROZATI JAVASLAT**

**…/2017. (II.2.) Kgy. számú határozat**

Szombathely Megyei Jogú Város Közgyűlése a „Javaslat a „TOP-7.1.1-16 Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” megnevezésű pályázati felhívással kapcsolatos döntések meghozatalára ” című előterjesztést megtárgyalta, és a következő döntéseket hozta:

.

**1.** A Közgyűlés megismerte a Helyi Közösségi Fejlesztési Stratégiát, és azt a benyújtandó támogatási kérelem, valamint a CLLD helyi támogatási rendszer alapjaként jóváhagyja.

**2**. A Közgyűlés felhatalmazza a polgármestert, hogy a Konzorciumi Együttműködési Megállapodást Szombathely Megyei Jogú Város Önkormányzata képviseletében aláírja.

**3**. A Közgyűlés egyetért azzal, hogy Szombathely Megyei Jogú Város Önkormányzata, mint a Savaria Jövőjéért Helyi Közösség konzorciumvezetője a TOP-7.1.1-16 felhívásra támogatási kérelmet nyújtson be.

**Felelősök:** Dr. Puskás Tivadar, polgármester

Illés Károly, alpolgármester

(A végrehajtás előkészítéséért:

Szakály Szabolcs, a Városfejlesztési Kabinet vezetője)

**Határidő:** **1-2**. pont: azonnal

 **3.** pont: 2017. február 28.

1. Community-led Local Development (CLLD) [↑](#footnote-ref-1)